Thomas Kinkade

Thomas Kinkade (født 19. januar 1958 i Sacramento i California, død 6. april 2012 i Monte Sereno i samme delstat) var en amerikansk billedkunstner. Han er kjent for en mengde malerier av idylliske landskap, hus og hytter og for sin markedsføring av bildene i form av trykte reproduksjoner og andre lisensierte produkter og pyntegjenstander rettet mot massemarkedet i USA.

Thomas Kinkades masseproduserte kunst blir solgt via postordre og i butikker, markedsført gjennom TV-reklamer, på nettet og andre steder under merkevarenavnet Thomas Kinkade, Painter of Light, en betegnelse som tidligere særlig har blitt brukt om den engelske maleren J.M.W. Turner (1775–1851).  Maleriene skal være svært populære, og det antas at det finnes et bilde av ham i hvert 20. amerikanske hjem.

Thomas Kinkades malerier har samtidig blitt kritisert for å være kommersiell kitsch, det vil si klisjepregede verker uten kunstnerisk verdi. Motiver som går igjen, er pastorale landskap og romantiske hytter, kirker, fyr, fargerike hager, vakre broer og snølandskap, gjerne med teatralske lyseffekter og i pastellfarger. 

Kinkade skrev også bøker, sammen med medforfattere, og produserte filmen The Christmas Cottage (2008) som handlet om ham selv, i filmen spilt av Jared Padalecki.

Referanser

Eksterne lenker 
 
 
  Aftenposten 9.4.2012: USAs mest populære kunstner er død

Malere fra USA
Personer fra Sacramento